钦定古今图书集成/明伦汇编/氏族典/第137卷 > 《四川总志》 > 文起 文兴
## 钦定古今图书集成/明伦汇编/氏族典/第137卷 > 《四川总志》 > 文起 文兴

按《馆陶县志》：文起，文兴同胞兄弟也。以孝友著里闬。
明初，起为里长，以收税获罪，坐大辟。弟兴向兄泣告
曰：“兄子多人，无父何怙？弟无子，罪可代也。”诣长吏白
兄冤，长吏遂以起罪罪之。后遇赦回，乡里呼之为痴。
其妻之父曰：“吾倩痴，后必昌。”复以次女为继室，子姓
蕃衍，书香不绝，人以为孝义之报云。